Една от главните причини за това,
че Първата световна война става световна война,
а не просто регионален конфликт в Югоизточна Европа,
е системата от съюзи,
която се е развива през десетилетия, довели до Първата световна война.
За да го разберем, съм посочил няколко от съюзите, които се появяват
през тези десетилетия, довели до Първата световна война. Това е съкратената версия.
Има и други съюзи, които са взаимносвързани, но се опитах да избера тези,
които са директно свързани с
ефекта на доминото,
започнал през 1914 г., довел до масова война в Европа.
За да разберем това, трябва да се върнем 75 години назад. Първата световна война започва
през 1914 г.
75 години преди това, през 1839 г. се сключва Лондонският договор,
който има много последици, но параграф 7
е пряко свързан с началото на Първата Световна Война.
Според него британците се съгласяват да защитят неутралитета на Белгия.
И ако си скептик, сигурно ще кажеш: "Това е договор на 75 години,
защо е важен все още?". И това би бил добър въпрос.
Наистина може да се спори дали всички тези съюзи
са точната причина една от тези държави да обяви война
на другата или дали това са просто извинения и легален претекст,
за да кажат: "О, имам нужда да обявя война", а в действителност
искат да обявят война, поради други причини: за да ограничат чужда империя
или да проверят тяхната военна сила,
или да откъснат териториите от чуждите империи.
Кой знае коя е истинската причина?
Но няма нужда да казвам,
че 1839 г. е законовата основа,
на която Британската империя
защитава
Белгия.
Придвижваме се с 40 години напред и стигаме до 1879 г.
Германската империя вече се е обединила през 1871 г. след Френско-пруската война.
Тази Германска империя може да се каже,
че е разширената държава Прусия, която фундаментално
е германско царство.
Германия тъкмо е приключила война с Франция, взимайки от територията ѝ,
затова се страхуват, че Франция ще искат реванш.
Започват да се притесняват и от руснаците, но имат добри отношения
с Австрия или по-точно казано Австро-Унгария.
И така, през 1879 г. се подписва договора за Двойния съюз
между Германия и Австро-Унгария, който цели защита от руски атаки.
Те имат общ враг ето тук – Русия.
Затова те ще ..(нека да го оцветя в друг цвят)
Те ще се защитават взаимно.
Това кара новата Германска империя да се чувства много по-добре
спрямо позицията си в Европа в случай, че започне война
с някой от враговете им.
И тогава през 1892 г.,
можеш да си представиш, че играеш играта "Риск" или
игра "Дипломация", която всъщност е базирана на събитията
довели до Първата световна война,
ако имаш няколко врагове, те могат да се обединят срещу теб.
В такъв случай ще искаш да си намериш съюзници,
които да те защитят ако ти обявят война.
И така през 1892 г. имаме съюз между французите и руснаците.
Френско-руската военна конвенция.
Сега ще сменя отново цвета.
Имаме съюз
между Франция
и Русия.
Накрая, в началото на XX век, между 1904 г. и 1907 г.
се сключват серия от споразумения, "антанта", което означава споразумение,
договори между Британската империя и Франция,
а след това между Британската империя и Руската империя,
за да бъдат установени мирни отношения помежду им. Те не се уговарят официално:
"Ей , ако някой те атакува, аз ще го нападна.",
но успяват да разрешат много проблеми, възникнали около
имперските им завоевания.
Те формират така наречената Тройна Антанта, която предстаавлява тройното споразумение
между Великобритания или Британската империя,
Франция и Русия
От другата страна имаме Тройния съюз, който включва
Германия, Австро-Унгария и Италия.
Макар при избухването на Първата световна война,
Италия да е част от Тройният Съюз, защото има договори между Италия и Германия,
които присъединяват Италия към съюза.
Причината, поради която не се съсредоточавам върху това е, че когато избухва войната
Италия не се включва на страната на Германия и Австро-Унгария.
Италия преминава на противниковата страна, на страната на Антантата.
Това видео надявам се ти даде добра основа, за да разбереш защо нещо,
което изглежда като регионален конфликт в Югоизточна Европа,
се превръща в общоевропейска и по-късно световна война война.